My Dying Bride

My Dying Bride (בעברית: מיי דיינג ברייד; תרגום: כלתי הגוססת) היא להקת דום מטאל מהליפקס, אנגליה. הלהקה הוקמה על ידי אארון סטיינת'ורפ, קאלבין רוברטשואו, ריק מיה ואנדרו קרייגן ב-1990, כאקט דת' מטאל "איטי מהרגיל". הלהקה החלה את דרכה בתור להקת דת'-דום והייתה חלוצה בסגנון זה, אך עם הזמן התרחקה מעט מהסגנון, והפחיתה בגראולינג. יתר על כן, הלהקה נחשבת לחלוצה גם בסגנון מטאל גותי. My Dying Bride הוקמה בהליפקס, אנגליה, בשנת 1990. כשישה חודשים לאחר הקמתה, הוציאה הלהקה לאור את הדמו Towards The Sinister, ואת הסינגל God Is Alone, דרך חברת ההקלטות הצרפתית Listenable. הסינגל אזל מהמלאי במהירות, ומשך את תשומת לבם של המפיקים מחברת ההקלטות הבריטית, פיס-ויל (באנגלית: Peaceville Records). בעקבות זה, קיבלה הלהקה הצעה לחוזה הקלטות בחברה. תחת פיס-ויל, הוציאה My Dying Bride לאור עשרה אלבומים, והיא עדיין חתומה בחברת ההקלטות כיום. ב-1991 יצא לאור המיני-אלבום הראשון של My Dying Bride תחת חברת ההקלטות פיס-ויל, Symphonaire Infernus Et Spera Empyrium . עוד בשנה זו, נגן בס בשם מרטין פאוול (באנגלית: Powell) רצה להצטרף ללהקה, אך נדחה, מכיוון שללהקה כבר היה נגן בס. לאחר שאמר ללהקה שהוא מסוגל לנגן גם על קלידים וכינור, נשכר בתור מוזיקאי ישיבה, ומאוחר יותר הפך לכנר ולקלידן הקבוע. שנה לאחר מכן, יצא לאור האלבום המלא הראשון, As The Flower Withers. לאחר הוצאת אלבומה הראשון, ניגנה My Dying Bride מספר הופעות חיות ברחבי בריטניה, ושאר אירופה. זמן קצר לאחר מכן, הוציאה לאור מיני אלבום נוסף, The Thrash of Naked Limbs. סיבוב הופעות גדול בכל רחבי אירופה היה מתוכנן, אך לבסוף לא יצא לפועל, אחרי שהמתופף, ריק מיה, נפל ונפצע תוך כדי צילום וידאו קליפ. בשנת 1993 הוציאה הלהקה את אלבומה השני, Turn Loose The Swans, ויצאה לסיבוב הופעות באירופה כדי לקדם את האלבום החדש. בשנת 1994 יצא לאור עוד מיני אלבום, I Am The Bloody Earth, והחלה עבודה על האלבום השלישי, The Angel And The Dark River, שיצא ב-1995. באותה שנה יצאה הלהקה לסיבוב הופעות של כשלושה חודשים ביחד עם Iron Maiden, והופיעה בפסטיבל המטאל "דינמו", בהולנד. בשנת 1996 יצא לאור אלבומה הרביעי של Like Gods of The Sun, My Dying Bride. לאחר הוצאת אלבום זה, יצאה הלהקה לסיבוב הופעות נוסף ברחבי אירופה, ביחד עם להקת Cathedral. שנה אחר כך, ב-1997, יצאה לשני סיבובי הופעות, הראשון באירופה עם להקת Sentenced, והשני בארצות הברית עם להקת Dio. סיבוב ההופעות בארצות הברית בוטל מספר שבועות לפני סיומו, לאחר שריק מיה, המתופף של הלהקה, נדבק במחלה ונאלץ לעזוב את הלהקה לגמרי. מיה הוחלף על ידי ביל לוא הקנדי, מתופפה של להקת Dominion, והחלה הקלטתו של האלבום החמישי, אשר יצא לאור ב-1998. באותו זמן, מרטין פאוול, הקלידן והכנר, עזב גם הוא את My Dying Bride, והצטרף ללהקת Anathema, שם ניגן על קלידים בהופעותיה. זמן קצר לאחר יציאתו לאור של האלבום החמישי, עזבו את הלהקה ביל לוא וקאלבין רוברטשואו. ללוא נגמרה הויזה באנגליה, והוא נאלץ לעזוב. לוא הוחלף על ידי מתופפה לשעבר של להקת Anathema, שון סטילס, ורוברטשואו הוחלף על ידי הגיטריסט האמיש גלנקרוס. לאחר שההרכב החדש התייצב, החלה עבודה על האלבום החמישי, The Light At The End of The World, אשר יצא לאור ב-1999. הלהקה יצאה לסיבוב הופעות כדי לקדם את The Light At The End of The World, ובשנת 2000 החלה לעבוד, ביחד עם חברת ההקלטות פיס-ויל, על איסוף כל שיריה האהובים ביותר. האוסף, ששמו הוא Meisterwerk, היווה שני תקליטורים עם הקלטות נדירות, דמואים מוקדמים, שירים שהוקלטו בהופעות, וקטע וידאו אחד. Meisterwerk I יצא באוקטובר 2000, ו-Meisterwerk II יצא זמן קצר לאחר מכן, בינואר 2001.‏ הלהקה המשיכה בפעילותה והוציאה אלבומים נוספים עד היום ורוב מקימיה נשארו חברים בה. As The Flower Withers - 1992 Turn Loose The Swans - 1993 The Angel And The Dark River - 1995 Like Gods of The Sun - 1996 1998 - ‎ 34.788%... Complete The Light at The End of The World - 1999 The Dreadful Hours - 2001 Songs of Darkness, Words of Life - 2004 A Line of Deathless Kings - 2006 For Lies I Sire - 2009 2012 - A Map of All Our Failures 2015 - Feel the Misery 2020 - The Ghost of Orion 2024 - A Mortal Binding מדיה וקבצים בנושא My Dying Bride בוויקישיתוף אתר האינטרנט הרשמי של My Dying Bride My Dying Bride, ברשת החברתית פייסבוק My Dying Bride, ברשת החברתית אקס (טוויטר) My Dying Bride, סרטונים בערוץ היוטיוב My Dying Bride, במסד הנתונים הקולנועיים IMDb (באנגלית) My Dying Bride, באתר ספוטיפיי My Dying Bride, באתר Last.fm (באנגלית) My Dying Bride, באתר AllMusic (באנגלית) My Dying Bride, באתר MusicBrainz (באנגלית) My Dying Bride, להקה באתר Encyclopedia Metallum (באנגלית) My Dying Bride, באתר דיזר My Dying Bride, באתר Discogs (באנגלית) My Dying Bride, באתר Songkick (באנגלית) My Dying Bride, באתר בנדקמפ עמוד הביוגרפיה באתר של מיי דיינג ברייד My Dying Bride - Encyclopaedia Metallum: The Metal Archives, www.metal-archives.com